Vraket ble funnet på 280 meters dyp nord for Nordkapp av en ekspedisjon finansiert av Anglia Television. Sammen med NRK ble det laget en TV-dokumentar om saken. Teamet med NRKs Alf R. Jacobsen fikk Royal TV Society Award i 1998 for denne filmen. Etter dette satte britiske myndigheter i gang nye undersøkelser. Rapporten fra april 1999 konkluderte med at «Gaul» forliste fordi vann hadde fått strømme inn gjennom åpne dører og luker, etter å ha fått gjennomgå av flere svært store bølger.